Protokoll

**fra årsmøtet i Oslo Redaktørforening 12. mars 2015**

1. **Åpning og konstituering**

Foreningens leder, Ole Kristian Bjellaanes, ønsket velkommen til årsmøtet. Han innledet med å lese minneord, etterfulgt av ett minutts stillhet, over medlemmet John Crowo som var gått bort siden siste årsmøte. Kenneth Andresen ble valgt som dirigent og Reidun Kjelling Nybø som protokollfører. Merete Crowo og Helge Simonnes ble valgt til å undertegne protokollen.

Det framkom ingen merknader til innkalling og dagsorden, og dirigenten erklærte møtet for lovlig satt.

1. **Årsberetning**

Årsberetningen for 2014 var tilsendt medlemmene på forhånd, og dirigenten leste beretningen punkt for punkt.

**Vedtak**: Styrets årsberetning tas til etterretning.

1. **Regnskap**

Regnskapet for 2014 var tilsendt alle medlemmene på forhånd. Styreleder orienterte om bakgrunnen for at årets resultat er negativt i størrelsesorden 76.890. Det skyldes kostnader knyttet til studiestipender til foreningens medlemmer samt høy aktivitet i foreningen. Revisjonsberetningen ble referert av dirigenten.

**Vedtak:** Regnskapet godkjennes.

1. **Valg**

**Styre**

Valgkomiteens leder, Aud Dalsegg, la frem valgkomiteens innstilling:

Leder: Ole Kristian Bjellaanes, NTB (gjenvalg)

Nestleder: Frank Gander, NRK (gjenvalg)

Styremedlem: Silje Hovland, TV2 (gjenvalg)

Varamedlemmer (fast møtende)

Helje Solberg, VG (gjenvalg)

Hege Bjørnsdatter Braaten, dittOslo/Nettavisen (gjenvalg)

Valgkomiteens forslag ble enstemmig bifalt.

**Valgkomite**

Aud Dalsegg har sagt ja til å fortsette som leder av valgkomiteen, men Alexandra Beverfjord har bedt om avløsning og Tore Bollingmo har sluttet som redaktør i perioden. Nina Kristiansen, forskning.no foreslo Nina Schmidt, Advokatbladet og Lars West Johansen, Dagsavisen som nye medlemmer i valgkomiteen.

Forslaget ble enstemmig bifalt.

**Revisor**

Dirigenten foreslo gjenvalg av BDO AS v/ Erik Lie som revisor.

Forslaget ble enstemmig bifalt.

**5. Innsendte forslag**

Det forelå ingen innsendte forslag.

Oslo 13. mars 2015

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

Merete Crowo Helge Simonnes

\_\_\_\_\_\_\_\_\_\_\_\_\_\_\_\_\_\_\_\_\_

Reidun K. Nybø, sekretær